डीडीसीए जांच रिपोर्ट लीक, सियासी हलचल शुरू
दिल्लीएवं जिला क्रिकेट संघ (डीडीसीए) के कथित घोटाले से जुड़ी दिल्ली सरकार की जांच रिपोर्ट में केंद्रीय वित्त मंत्री अरुण जेटली के नाम का उल्लेख होने पर पर एक बार फिर केजरीवाल सरकार और केंद्र की भाजपा सरकार आमने सामने गई हैं। इस मामले में जहां भाजपा ने मुख्यमंत्री अरविंद केजरीवाल से माफी मांगने की मांग की है तो वहीं दूसरी ओर उपमुख्यमंत्री मनीष सिसोदिया ने कहा डीडीसीए की जांच रिपोर्ट को लीक करने का आरोप सीबीआई पर लगाया है।
बता दें कि डीडीसीए की जांच रिपोर्ट के लीक होने के बाद एक बार फिर सियासी इलाके में हलचल मच गई है। जानकारी के अनुसार सतर्कता विभाग के प्रधान सचिव चेतन सांघी की अगुवाई वाली तीन सदस्यीय समिति की रिपोर्ट में कहा गया है कि डीडीसीए पर बड़ी संख्या में आरोपों को देखते हुए बीसीसीआई को इस क्रिकेट संस्था को तत्काल निलंबित कर दिया जाए। रिपोर्ट में जेटली का उल्लेख किए बिना डीडीसीए में कथित अनियमितताओं के बारे में कई टिप्पणियां की गई हैं। इसमें अधिकारियों की पूर्व अनुमति के बिना कॉरपोरेट बॉक्सों का निर्माण तथा आयु पुष्टि प्रमाणपत्र में धोखाधड़ी की शिकायतें शामिल हैं। समिति ने डीडीसीए के मामलों में कोई भी कार्रवाई नहीं करने के लिए बीसीसीआई को आड़े हाथ लिया है। रिपोर्ट में यह भी सिफारिश की गई है कि दिल्ली सरकार को हाईकोर्ट की शरण लेकर अनुरोध करना चाहिए कि न्यायमूर्ति लोढ़ा समिति की क्रिकेट प्रशासक के कामकाज को युक्तिसंगत बनाने की सिफारिश को लागू किया जाए।
उधर, इस मामले में विधानसभा के अध्यक्ष रामनिवास गोयल ने कहा है कि जांच रिपोर्ट में भले ही केंद्रीय वित्त मंत्री का नाम नहीं है, लेकिन रिपोर्ट में डीडीसीए अध्यक्ष का उल्लेख तो है।
उपमुख्यमंत्री मनीष सिसोदिया ने जताया कड़ा ऐतराज
नई दिल्ली | डीडीसीएमें कथित भ्रष्टाचार मामले की जांच रिपोर्ट लीक होने के बाद उपमुख्यमंत्री मनीष सिसोदिया ने कड़ा ऐतराज जताया है और इस मामले में सीबीआई निदेशक अनिल कुमार सिन्हा को पत्र लिखकर जांच करने की मांग की है। मनीष सिसोदिया ने कहा कि सीबीआई द्वारा खबरें लीक करके दिल्ली सरकार, मुख्यमंत्री अरविंद केजरीवाल और दिल्ली के अधिकारियों को बदनाम करने की कोशिश की जा रही है। सीबीआई का कार्य खबरें लीक कराकर राजनीति करना नहीं है, बल्कि किसी भी मामले की निष्पक्ष जांच कराकर भ्रष्टाचारियों और अपराधियों को सजा दिलवाना है। उपमुख्यमंत्री सिसोदिया ने कहा कि सीबीआई द्वारा खबरें लीक कराकर यह अफवाह फैलाया जा रहा है कि हाल ही में मुख्यमंत्री के कार्यालय पर जो सीबीआई का छापा मारा गया, उसके बाद पांच रिकार्डिंग मिली है, जांच का दायरा बढ़ाया जाएगा। उन्होंने पत्र में लिखा है कि सीएम कार्यालय पर जब सीबीआई की रेड विफल हो गई तो अब सीबीआई इस तरह की हरकतों पर उतर आई है।
क्यापीएम के निर्देश पर रिपोर्ट हुई लीक : उपमुख्यमंत्रीमनीष सिसोदिया ने सीबीआई निदेशक से पूछा है कि क्या ये खबरें प्रधानमंत्री के निर्देश पर लीक की जा रही हैं। क्योंकि सीबीआई सीधे उन्हीं को रिपोर्ट करती है और यदि ऐसा नहीं है तो ये खबरें नीचले स्तर पर किसी अधिकारी की साजिश है। अत: इस मामले की जांच की जाए।
उपमुख्यमंत्री ने यह भी कहा कि यदि आप इस मामले में कदम नहीं उठाते हैं तो यह स्वयं में प्रमाण होगा कि प्रधानमंत्री के इशारे पर आप और आपकी टीम उनके राजनीतिक विपक्षियों को बदनाम करने की साजिश में सीबीआई का दुरुपयोग कर रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva